**Marek Zagrapan** (s. 6. joulukuuta 1986 Presov) on slovakialainen jääkiekkoilija, pelipaikaltaan keskushyökkääjä. Hän siirtyi kaudeksi 2012–2013 Tšekin Extraliigan HC Ocelaři Třineciin. Buffalo Sabres varasi Zagrapanin kesällä 2005 ensimmäisellä kierroksella 13. pelaajana, mutta tästä huolimatta hänellä ei ole tilillään yhtään NHL-ottelua. Zagrapan on hyvä ja nopea pelintekijä, ja hänellä on hyvä rannelaukaus.

Ura
---

Zagrapan aloitti uransa jääkiekkoilijana Tšekissä PSG Zlínin juniorijoukkueissa. Hän pelasi ensimmäistä kertaa seuran edustusjoukkueessa Extraligassa kaudella 2002–2003, jolloin hän pelasi 13 ottelua tehoin 1+1=2. Kaudella 2003–2004 hän pelasi Extraligan voittaneessa Zlínissä viisi ottelua, mutta pääosa kaudesta kului junioreissa. Zagrapan käväisi kaudella myös kakkostasolla HC Kometa Brnossa.

Tämän jälkeen Zagrapan siirtyi Pohjois-Amerikan junioriliigaan QMJHL:ään Chicoutimi Saguenéensin joukkueeseen. Hän teki kaudella 59 ottelussa tehot 32+50=82 ja jatkoi vakuuttavaa tahtiaan pudotuspeleissä, jossa hän oli toiseksi tehokkain maalintekijä Sidney Crosbyn jälkeen. Kauden päätteeksi NHL-seura Buffalo Sabres varasi hänet ensimmäisellä kierroksella 13. pelaajana kesällä 2005. Hän pelasi korkeasta varausvuorosta huolimatta kauden 2005–2006 QMJHL:ssä. Zagrapan siirtyi kaudeksi 2006–2007 Buffalon organisaatioon tulokassopimuksella, mutta pelasi koko kauden AHL:ssä farmiseurassa Rochester Americansissa, jossa hän teki 71 ottelussa 38 tehopistettä. Kahden seuraavan kauden tehopistelukemat olivat 40 ja 49, mutta tästä huolimatta hän ei saanut tililleen yhtään ottelua NHL:ssä. Kaudeksi 2008–2009 Rochester muutti nimensä Portland Pirateksiksi.

Pohjois-Amerikan vuosien jälkeen Zagrapan siirtyi Eurooppaan, Venäjän KHL-liigassa pelaavaan Severstal Tšerepovetsiin kaudeksi 2009–2010 kolmivuotisella sopimuksella. Seuraavan kauden hän aloitti KHL-tulokkaassa Jugra Hanty-Mansijskissa, josta hän kuitenkin palasi loppukaudeksi Tšekkiin ja HC Ocelaři Třineciin. Kesäkuussa 2011 Zagrapan teki yksivuotisen sopimuksen SM-liigaseura HPK:n kanssa. Zagrapan pelasi vain yhden kauden HPK:ssa ja palasi sen jälkeen HC Třineciin.

### Maajoukkueura

Zagrapan oli mukana hopeaa voittaneessa joukkueessa vuoden 2003 alle 18-vuotiaiden MM-kisoissa. Hän pelasi samoissa kisoissa myös seuraavana vuonna, jolloin hän teki tehot 4+4=8. Zagrapan voitti kisojen plus-miinus-tilaston. Vuosina 2005 ja 2006 hän edusti Slovakiaa nuorten MM-kisoissa. Zagrapan debytoi aikuisten arvokisoissa Saksan MM-kisoissa 2010, joissa hän teki kaksi maalia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–03 | HC Zlin | ČEL | 13 | 1 | 1 | 2 | 10 | – | – | – | – | – |
| 2003–04 | HC Zlin | ČEL | 5 | 0 | 0 | 0 | 0 | – | – | – | – | – |
|  | HC Kometa Brno | Tšekin 1. liga | 5 | 0 | 1 | 1 | 0 | – | – | – | – | – |
| 2004–05 | Chicoutimi Saguenéens | QMJHL | 59 | 32 | 50 | 82 | 50 | 17 | 11 | 6 | 17 | 28 |
| 2005–06 | Chicoutimi Saguenéens | QMJHL | 59 | 35 | 52 | 87 | 63 | 8 | 4 | 6 | 10 | 4 |
| 2006–07 | Rochester Americans | AHL | 71 | 17 | 21 | 38 | 39 | 6 | 1 | 0 | 1 | 2 |
| 2007–08 | Rochester Americans | AHL | 76 | 18 | 22 | 40 | 66 | – | – | – | – | – |
| 2008–09 | Portland Pirates | AHL | 80 | 21 | 28 | 49 | 44 | – | – | – | – | – |
| 2009–10 | Severstal Tsherepovets | KHL | 51 | 10 | 6 | 16 | 40 | – | – | – | – | – |
| 2010–11 | HK Jugra Hanty-Mansijsk | KHL | 18 | 3 | 2 | 5 | 6 | – | – | – | – | – |
|  | HC Trinec | ČEL | 18 | 3 | 2 | 5 | 2 | 9 | 0 | 3 | 3 | 2 |
| 2011–12 | HPK | SM-liiga | 24 | 2 | 4 | 6 | 12 | – | – | – | – | – |
| 2012–13 | HC Trinec | ČEL | 39 | 5 | 9 | 14 | 8 | 11 | 2 | 3 | 5 | 0 |
| 2013–14 | HC Trinec | ČEL | 25 | 5 | 3 | 8 | 16 | – | – | – | – | – |
|  | HC Kladno | ČEL | 16 | 2 | 1 | 3 | 6 | – | – | – | – | – |
| 2014–15 | Graz 99ers | EBEL | 51 | 9 | 21 | 30 | 24 | – | – | – | – | – |
| 2015–16 | EC Dornbirn | EBEL | 54 | 9 | 22 | 31 | 24 | 6 | 2 | 1 | 3 | 6 |
| 2016–17 | HK Poprad | SloEL | 54 | 15 | 21 | 36 | 38 | 4 | 0 | 0 | 0 | 0 |
| 2017–18 | EHC Winterthur | NLB | 32 | 11 | 10 | 21 | 45 | – | – | – | – | – |
| 2018–19 | HK Poprad | SloEL | 56 | 15 | 21 | 36 | 22 | 12 | 1 | 5 | 6 | 4 |
| 2019–20 | HK Poprad | SloEL | 55 | 21 | 23 | 44 | 18 | – | – | – | – | – |
| 2020–21 | HK Poprad | SloEL | 43 | 7 | 14 | 21 | 12 | 10 | 1 | 4 | 5 | 4 |
| 5 kautta | Yhteensä | ČEL | 116 | 16 | 16 | 32 | 42 | 20 | 2 | 6 | 8 | 2 |
| 4 kautta | Yhteensä | SloEL | 208 | 58 | 79 | 137 | 90 | 26 | 2 | 9 | 11 | 8 |
| 3 kautta | Yhteensä | AHL | 227 | 56 | 71 | 127 | 149 | 6 | 1 | 0 | 1 | 2 |
| 2 kautta | Yhteensä | EBEL | 105 | 18 | 43 | 61 | 48 | 6 | 2 | 1 | 3 | 6 |
| 2 kautta | Yhteensä | KHL | 69 | 13 | 8 | 21 | 46 | – | – | – | – | – |
| 1 kausi | Yhteensä | SM-liiga | 24 | 2 | 4 | 6 | 12 | – | – | – | – | – |

Lähteet
-------

* Marek Zagrapan *Elite Prospects*. Everysport Media Group AB.  (englanniksi)

### Viitteet

1. 1 2 3 4  Elite Prospects
2. ↑  Marek Zagrapa HF Boards. Viitattu 20.6.2011. (englanniksi)
3. ↑  Former Sabres first-round pick Zagrapan signs deal to play in Russia  2.6.2009. CBSSports.com. Viitattu 20.6.2011.
4. ↑  Marek Zagrapan HPK:hon  20.6.2011. HPK. Viitattu 20.6.2011.
5. ↑  Aktuální podoba třineckého kádru HC Oceláři Třinec. Viitattu 11.5.2012. (tšekiksi)